Τμήμα Επιστήμης Φυσικής Αγωγής και Αθλητισμού Α.Π.Θ.

Το Τμήμα Επιστήμης Φυσικής Αγωγής και Αθλητισμού (ΤΕΦΑΑ) Θεσσαλονίκης ανήκει στην Σχολή Επιστήμης Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης. Σκοπός του ΤΕΦΑΑ είναι να εμφυσήσει στους φοιτητές του αλλά και στους πολίτες τις αρχές και αξίες της επιστήμης της φυσικής αγωγής καθώς και τα ιδεώδη του αθλητισμού και της ευγενούς άμιλλας. Επιπλέον, οφείλει να παρέχει στους πτυχιούχους τα απαραίτητα εχέγγυα για την επιστημονική και επαγγελματική τους σταδιοδρομία.

 Ιδρύθηκε με το άρθρο 47 του νόμου 1268/1982. Mε το Προεδρικό Διάταγμα 107/1983 το παράρτημά της Εθνικής Ακαδημίας Σωματικής Αγωγής (ΕΑΣΑ) στη Θεσσαλονίκη εντάχθηκε στο Αριστοτέλειο Πανεπιστήμιο Θεσσαλονίκης ως Τμήμα Επιστήμης Φυσικής Αγωγής και Αθλητισμού. Η λειτουργία του ξεκίνησε το ακαδημαϊκό έτος 1983-84 ενώ το 1996 έγινε ανεξάρτητο Τμήμα. Με το ΠΔ 98/2013 του Υπουργείου Παιδείας και Θρησκευμάτων εντάχθηκε στην Σχολή Επιστήμης και Φυσικής Αγωγής Α.Π.Θ. Το Διδακτικό και Ερευνητικό Προσωπικό (Δ.Ε.Π.) της σχολής είναι 50 άτομα (Καθηγητές, Αναπληρωτές Καθηγητές, Επίκουροι Καθηγητές, Λέκτορες). Επίσης το έργο των Καθηγητών συνεπικουρούν 25 Επιστημονικοί Συνεργάτες τις Σχολής. Τέλος άλλα 10 άτομα απασχολούνται ως διοικητικοί υπάλληλοι. Το Τμήμα Επιστήμης Φυσικής Αγωγής και Αθλητισμού Θεσσαλονίκης στεγάζεται στους ακόλουθους χώρους: Νέες εγκαταστάσεις του ΤΕΦΑΑ στη Θέρμη Πανεπιστημιακό Γυμναστήριο (3ης Σεπτεμβρίου και Αγίου Δημητρίου) Κτίρια ΤΑΞΥΠ (Εγνατία και 3ηςΣεπτεμβρίου) Εθνικό Κολυμβητήριο (Αγίου Δημητρίου) Κτίριο διοίκησης (μέσα στην Πανεπιστημιούπολη), 1ος όροφος Τα Τμήμα Επιστήμης Φυσικής Αγωγής και Αθλητισμού Θεσσαλονίκης παρέχει την δυνατότητα προπτυχιακών καθώς και μεταπτυχιακών σπουδών. Ειδικότερα, οι προπτυχιακές σπουδές έχουν διάρκεια τεσσάρων ετών (8 εξάμηνα) και οι μεταπτυχιακές σπουδές ενάμισι έτος (3 εξάμηνα). Εξέχουσες προσωπικότητες που τους έχει απονεμηθεί από το Τμήμα Επιστήμης Φυσικής Αγωγής και Αθλητισμού ο τίτλος του επίτιμου διδάκτορα: Per-Olof Åstrand, στις 28/5/1992, Καθηγητής Εργοφυσιολογίας Karolinska Institut Στοκχόλμης. Wildor Hollmann, στις 15/11/1995, Καθηγητής Αθλητιατρικής Πανεπιστημίου Κολωνίας. Wolfgang Decker, στις 27/11/1995, Καθηγητής Ιστορίας Αθλητισμού Πανεπιστημίου Κολωνίας Bengt Saltin, στις 6/5/1998, Καθηγητής Εργοφυσιολογίας Πανεπιστημίου Κοπεγχάγης Γιάννα Αγγελοπούλου-Δασκαλάκη, στις 11/5/1999, Πρόεδρος Αθήνα 2004 Βασίλης Παπαγεωργόπουλος, στη 1/12/2000, Δήμαρχος Θεσσαλονίκης Bjorn Ekblom, στις 26/2/2004, Καθηγητής Εργοφυσιολογίας Karolinska Institut Στοκχόλμης Βασίλειος Κλεισούρας στις 23/5/2008, Καθηγητής Εργοφυσιολογίας Πανεπιστημίου Αθηνών Paavo V. Komi στις 11/10/2010, Καθηγητής Βιοκινητικής Jyvaskyla Φινλανδίας Ιωάννης Ε. Ζέρβας στις 26/11/2010, Καθηγητής Αθλητικής Ψυχολογίας Πανεπιστημίου Αθηνών Norbert Bachl στις 15/9/2011, Καθηγητής Αθλητικής Φυσιολογίας Πανεπιστημίου Βιέννης Fabio Pigozzi στις 15/9/2011, Καθηγητής Αθλητιατρικής Πανεπιστημίου Ρώμης Χρήστος Μανέας στις 17/10/2011 Δικηγόρος Αθηνών Ιστοσελίδα Αριστοτελείου Πανεπιστημίου Θεσσαλονίκης Ιστοσελίδα Σχολής Επιστήμης Φυσικής Αγωγής και Αθλητισμού Ιστοσελίδα Τμήματος Επιστήμης Φυσικής Αγωγής και Αθλητισμού (ΤΕΦΑΑ) Θεσσαλονίκης